Identiteten er ukendt på en mand, der blev fundet livløs syd for Hirtshals tirsdag aften.

Tirsdag aften ved 22-tiden blev en mand fundet død på stranden ved Tornby. Ifølge Nordjyllands Politi tyder intet på, at der ligger en forbrydelse bag dødsfaldet, men dødsårsagen er ukendt. Også mandens identitet er ukendt, og derfor vil Nordjyllands Politi gerne høre fra eventuelle pårørende. Han beskrives som 35-45 år gammel med blond, skulderlangt hår og kraftige øjenbryn og skægstubbe. Manden bar kortærmet trøje og shorts. Ved man, hvem manden er, kan politiet kontaktes på 1-1-4.